10. 12. 93 De Europæiske Fællesskabers Tidende Nr. L 303/19 KOMMISSIONENS DIREKTIV 93/110/EF af 9. december 1993 om ændring af visse bilag til Rådets direktiv 77/93/EØF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten ' om oprettelse af Det Europæiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden for Fællesskabet ()), senest ændret ved Kommissionens direktiv 93/19/EØF ?, særlig artikel 13, andet afsnit, fjerde led, og ud fra følgende betragtninger : Den videnskabelige og tekniske udvikling viser, at de risici, som Ditylenchus destructor Thorne frembyder, en skadegører, der er opført i bilagene til direktiv 77/93/ EØF, er mindre end oprindelig skønnet; i denne henseende bør beskyttelsen begrænses til -visse arter af slægten Gladiolus ; visse bestemmelser om foranstaltninger gældende for planter af Citrus L., Fortunella Swingle, Poncirus Raf. og hybrider heraf, især dem, der finder anvendelse på Citrus clementina Hort. ex Tanaka, bør ændres, fordi det ikke længere er relevant at bevare de nugældende bestem- melser i direktiv 77/93/EØF for flytning af disse planter til den nordlige del af Fællesskabet ; bestemmelserne om foranstaltninger mod Ditylenchus dipsaci (Kiihn) Filipjev, en skadegører, der er opført i bila- gene til nævnte direktiv, bør forbedres, og navnlig bør listen over værtsplanter udvides ; der bør træffes mere velegnede foranstaltninger til beskyt- telse af Fællesskabet mod Scirtothrips aurantii Faur, Scir- tothrips citri (Moultex) og Elsinoe spp. Bitanc. et Jenk. i de tilfælde, hvor disse skadegørere ikke forekommer ; visse bestemmelser om foranstaltninger mod Dendroc- tonus micans Kugelan, især dem, der er gældende i Det Førenede Kongerige, bør ændres, fordi det er fastslået, at det område, hvor nævnte skadegørere ikke forekommer, er meget større end det oprindelig anerkendte område ; visse bestemmelser om foranstaltninger i Italien mod bestemte barkbiller, nemlig Dendroctonus micans Kuge- () EFT nr. L 26 af 31. 1. 1977, s. 20. () EFT nr. L 96 af 22. 4. 1993, s. 33. lan, Ips amitinus Eichhof og Ips duplicatus Sahlberg, bør ændres, fordi det ikke længere er relevant at bevare de nugældende bestemmelser i direktiv 77/93/EØF ; det er blevet fastslået, at der i Egypten er konstateret Fusa- rium oxysporum f.sp. albedinis (Kilian et Maire) Gordon, en skadegører, der er opført i bilagene til nævnte direktiv ; denne sygdom anses for at udgøre en alvorlig fare for palmer, der dyrkes i Fællesskabet, og den kan indslæbes med palmer, der indføres til Fællesskabet ; foranstaltnin- gerne til bekæmpelse af denne sygdom bør forbedres ; nogle bestemmelser om foranstaltninger gældende for planter af Solanaceae bør ændres, fordi det ikke længere er relevant at bevare de nugældende bestemmelser i direktiv 77/93/EØF for planter med oprindelse i Middel- havslandene ; det er blevet konstateret, at der ikke længere er behov for at udstede et plantepas for afbarket nåletræ ; de relevante bilag i direktiv 77/93/EØF bør derfor ændres i overensstemmelse hermed; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV : Artikel 1 Direktiv 77/93/EØF ændres som anført i bilaget til nærværende direktiv. Artikel 2 1. Medlemsstaterne sætter de nødvendige love og administrative bestemmelser i kraft for at efterkkomme dette direktiv den 15. december 1993. De underretter straks Kommissionen herom. Når, medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler straks Kommissionen alle nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.